Diari Oficial de la Generalitat Valenciana


Sumari del DOGV 1741, del 10-03-1992 (1992/824186)

ORDRE de 4 de febrer de 1992, del Conseller de Cultura, Educació i Ciència, per la qual s'autoritza provisionalment el centre docent privat homologat de batxillerat <<San José de la Montaña>>, d'Oliva (València), per a fer el Curs d'Orientació Universitària fins a l'extinció dels ensenyaments esmentats.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/02/04/(3)/dof/vci/html**

### Dades del document

Número de DOGV
:   1741

Data del DOGV
:   10-03-1992

Secció del DOGV
:   DISPOSICIONS GENERALS

Número del document
:   1992/824186


Data del document
:   04-02-1992

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 4 de febrer de 1992, del Conseller de Cultura, Educació i Ciència, per la qual s'autoritza provisionalment el centre docent privat homologat de batxillerat "San José de la Montaña", d'Oliva (València), per a fer el Curs d'Orientació Universitària fins a l'extinció dels ensenyaments esmentats.  
Vist l?expedient incoat a petició de la Sra. Asunción Sendra Navarro, en representació del Col·legi San José de la Montaña Cooperativa Valenciana, entitat titular del centre docent privat homologat de batxillerat, «San José de la Montaña», situat al Passeig d'Oliva al Mar, s/n d'Oliva (València), amb número de codi 13114879, en sol·licitud d'autorització per a fer els ensenyaments del Curs d'Orientació Universitària.  
Vist que l?expedient ha estat tramitat pel Servei Territorial de Cultura i Educació de València, el qual l?eleva juntament amb l'informe de la Inspecció Educativa.  
Vist que per Ordre de la Conselleria de Cultura, Educació i Ciència de 7 de gener de 1991 (BOE del 31 de gener de 1991), el centre va obtenir la classificació definitiva com a homologat de BUP, per a 4 unitats, i amb una capacitat per a 160 llocs escolars.  
Vistes la Llei Orgànica 8/1985, de 3 de juliol, reguladora del Dret a l?Educació, la Llei Orgànica 1/1990, de 3 d'octubre, d'Ordenació General del Sistema Educatiu, la Disposició Transitòria primera apartat 2 del Reial Decret 1004/1991, de 14 de juny, pel qual s'estableixen els requisits mínims dels centres que fan ensenyaments de règim general no universitaris (BOE de 26 de juny de 1991), l?Ordre ministerial de 17 de juliol de 1980 (BOE de 24 juliol), sobre autorització per a fer el COU i el Decret 1855/74, de 7 de juny.  
Atés que els espais destinats al COU estan vinculats al batxillerat en virtut de l?Ordre ministerial de 17 de juliol de 1980 per la qual es regula l'autorització per a fer els ensenyaments del COU.  
Atés que els ensenyaments del COU no suposen l'autorització de cap nivell dels inclosos en la LOGSE i atenent el que estableix la Disposició Transitòria 1ª pel que fa a la possibilitat d'autorització provisional dels ensenyaments que s'extingeixen.  
Fent ús de las atribucions conferides per l'article 35 de la Llei de Govern Valencià,  
ORDENE  
Primer  
Autoritzar, provisionalment, el centre docent privat homologat de Batxillerat «San José de la Montaña», d'Oliva (València), amb número de codi 68886638, per a fer els ensenyaments del Curs d'Orientació Universitària, fins a l'extinció dels esmentats ensenyaments.  
Segon  
Les unitats destinades a COU hauran de conceptuar-se, a tots els efectes, com a unitats de Batxillerat, i hauran de ser incloses, per tant, en la capacitat total del centre de Batxillerat, que és l'assenyalada en l'Ordre de la Conselleria de Cultura, Educació i Ciència de 7 de gener de 1991.  
Tercer  
La pèrdua de la classificació com a centre homologat de Batxillerat, implicarà l?extinció de l'autorització per a fer els ensenyaments del Curs d'Orientació Universitària.  
DISPOSICIO ADDICIONAL  
Aquesta autorització s'inscriurà en el Registre de Centres Docents de la Comunitat Valenciana.  
València, 4 de febrer de 1992.  
El Conseller de Cultura, Educació i Ciència,   
ANDREU LÓPEZ BLASCO


Còpia Permalink ELI